ΓΡΑΠΤΗ ΕΡΩΤΗΣΗ E-0438/03

υποβολή: Jan Mulder (ELDR)και Toine Manders (ELDR) προς την Επιτροπή

(18 Φεβρουαρίου 2003)

Θέμα: Η καθιέρωση ενός εθνικού ορισμού του μοσχαρίσιου κρέατος εκ μέρους της Γαλλίας

Στα τέλη του 2002, η γαλλική κυβέρνηση καθιέρωσε έναν εθνικό ορισμό του μοσχαρίσιου κρέατος. Ο ορισμός αυτός ισχύει για το σύνολο του μοσχαρίσιου κρέατος που διατίθεται στη γαλλική αγορά και επιτρέπει την εμπορική αυτή ονομασία μόνο για το κρέας μόσχων κάτω των 195 ημερών. Το κρέας των ζώων η ηλικία των οποίων ξεπερνά το αυθαίρετο αυτό όριο των 195 ημερών, δεν θα μπορεί πλέον να πωλείται ως μοσχαρίσιο κρέας, τούτο δε αντίθετα προς την τρέχουσα πρακτική πριν από την καθιέρωση του ορισμού αυτού. Η εν λόγω διάταξη συνεπάγεται μεγάλη απώλεια κερδών, μεταξύ άλλων για τον ολλανδικό τομέα μοσχαρίσιου κρέατος, του οποίου οι εξαγωγές προς τη Γαλλία ανέρχονται ετησίως σε 300 εκατομμύρια ευρώ.

1. Μπορεί να αναφέρει η Επιτροπή εάν το ως άνω γαλλικό μέτρο έχει εξαγγελθεί σύμφωνα με τις ισχύουσες προς τούτο διαδικασίες·

2. Συμμερίζεται η Επιτροπή το συμπέρασμα ότι ένας τέτοιος μονομερής ορισμός βάσει ενός αυθαίρετου ορίου ηλικίας 195 ημερών, το οποίο δεν στηρίζεται σε καμία ευρωπαϊκή ρύθμιση παρά μόνο στην τρέχουσα πρακτική, αντιβαίνει προς το ευρωπαϊκό δίκαιο· Το συμπέρασμα αυτό εντάσσεται στο πλαίσιο της νομολογίας στηνπόθεση cassis de Dijon όσον αφορά την ελεύθερη κυκλοφορία των αγαθών στην εσωτερική αγορά, σύμφωνα με την οποία ένα προϊόν που διατίθεται στην αγορά ενός κράτους μέλους με ένα συγκεκριμένο όνομα, μπορεί να διατεθεί με το ίδιο αυτό όνομα και στην αγορά των άλλων κρατών μελών της ΕΕ.

3. Έχονταςπόψη τα σημαντικά εμπορικά συμφέροντα που διακυβεύονται εν προκειμένω, μπορεί η Επιτροπή να λάβει θέση όσον αφορά τη νομιμότητα της εν λόγω μονομερούς γαλλικής δράσης και εν συνεχεία να αναφέρει τι δυνατότητες προσφυγής για αποζημίωση διαθέτουν οι ολλανδικές εξαγωγικές επιχειρήσεις, καθώς και με ποιον τρόπο θα μπορούσε η Επιτροπή να τιςποστηρίξει·

Απάντηση του κ. Fischler εξ ονόματος της Επιτροπής

(24 Μαρτίου 2003)

Η Επιτροπή ενημερώθηκε στις 7 Ιανουαρίου 2003 σχετικά με τις έντονες ανησυχίες των ολλανδών παραγωγών μοσχαριών σχετικά με τη θέσπιση ενός γαλλικού μέτρου που αφορά την επισήμανση του μοσχαρίσιου κρέατος στη Γαλλία.

Πράγματι, οι γαλλικές αρχές ενέκριναν, βάσει του κανονισμού (ΕΚ) αριθ. 1760/2000 του Κοινοβουλίου και του Συμβουλίου της 17ης Ιουλίου 2000 για τη θέσπιση συστήματος αναγνώρισης και καταγραφής των βοοειδών και για την επισήμανση του βοείου κρέατος και των προϊόντων με βάση το βόειο κρέας καθώς και για την κατάργηση του κανονισμού (ΕΚ) αριθ. 820/97 του Συμβουλίου(1), μία συγγραφήποχρεώσεων που περιορίζει στους 6 μήνες ή στις 195 ημέρες εκτροφής την ηλικία των βοοειδών που μπορούν να διατεθούν στο εμπόριο ως μοσχάρια στο γαλλικό έδαφος.

Η Επιτροπή ζήτησε διευκρινίσεις σχετικά με την αιτιολόγηση και τη νομική βάση αυτού του μέτρου από τις γαλλικές αρχές, οι οποίες απάντησαν στέλνοντας σχετικόπόμνημα. Κατά τη διάρκεια των αμφισβητήσεων στην Επιτροπή Διαχείρισης του Βοδινού Κρέατος η Επιτροπή διατύπωσε επιφυλάξεις σχετικά με τη νομιμότητα του γαλλικού μέτρου.

Η Επιτροπή πάντως σε στενή συνεργασία με τις γαλλικές και τις ολλανδικές αρχές, προχωρεί σε πιο εμπεριστατωμένη νομική ανάλυση ειδικά των διατάξεων που αφορούν το σύστημα της εκούσιας επισήμανσης που προβλέπει ο προαναφερόμενος κανονισμός.

Λόγω της μεγάλης επίπτωσης που θα μπορούσε να έχει το γαλλικό μέτρο στο εμπόριο των μοσχαριών τα οποία παράγονται στην Ολλανδία, η Επιτροπή θα φροντίσει να διαθέτει σύντομα μία γνωμοδότηση νομικών σχετικά με την εγκυρότητά του και θα ενεργήσει αναλόγως.

(1) ΕΕ L 204 της 11.8.2000.